Bábsky potok

Bábsky potok je potok v Podunajskej nížine, preteká územím okresov Nitra a Galanta. Je to ľavostranný prítok Jarčia a meria 9,7 km. 

Preteká Nitrianskou pahorkatinou, pramení v časti Zálužianska pahorkatina, juhozápadne od obce Rišňovce v nadmorskej výške cca 165 m n. m. Najprv tečie severojužným smerom poľnohospodárskou krajinou, cez obce Rumanová a Báb. Tu priberá ľavostranný prítok z oblasti Zagardu, rozširuje svoje koryto a za obcou sa stáča na západ. Napája vodnú nádrž Báb (139,0 m n. m.), vytvára ostrú zákrutu a pokračuje k ústiu. Do Jarčia sa vlieva v nadmorskej výške 125,9 m n. m. južne od obce Pusté Sady.

Potoky na Slovensku
Povodie Váhu
Vodné toky v okrese Galanta
Vodné toky v okrese Nitra